“นครบาล” แนะเลี่ยงเส้นทาง พระราม 4-สาทรใต้ หลังม็อบนัดรวมตัวไปสถานทูตเยอรมนี เย็นนี้!
“นครบาล” แนะเลี่ยงเส้นทาง พระราม 4-สาทรใต้ หลังม็อบนัดรวมตัวไปสถานทูตเยอรมนี เย็นนี้!
“นครบาล” แนะเลี่ยงเส้นทาง พระราม 4-สาทรใต้ หลังม็อบนัดรวมตัวไปสถานทูตเยอรมนี เย็นนี้!
26 ต.ค. 2563

พล.ต.ต.จิรสันต์ แก้วแสงเอก รองผู้บัญชาการกองบัญชาการตำรวจนครบาล (รอง ผบช.น) กล่าวถึงกรณีที่วันนี้ (26 ต.ค.63) กลุ่มคณะราษฎร 2563 ได้ประกาศนัดรวมตัวบริเวณแยกสามย่านในเวลา 17.00 น.ก่อนจะเดินเท้าไปสถานทูตเยอรมนีที่ตั้งอยู่บนถนสาทรใต้ โดยใช้เส้นทางถนนพระราม 4-ถนนสาทรใต้
โดย รอง ผบช.น. ระบุว่า เนื่องด้วยเส้นทางการเคลื่อนตัวของกลุ่มผู้ชุมชุมบริเวณถนนดังกล่าวอยู่ในเส้นทางสายหลักที่ประชาชนใช้ในการสัญจร ปริมาณรถที่ใช้ทางจึงมีจำนวนมาก การจราจรหนาแน่นโดยเฉพาะในช่วงเวลาเร่งด่วน ดังนั้น เพื่อความสะดวกในการเดินทางของประชาชน จึงขอแจ้งข้อมูลข่าวสารค้นการจราจร ขอให้หลีกเลี่ยงเส้นทางตั้งแต่เวลา 15.00 น.เป็นต้นไปจนเสร็จสิ้นการชุมนุม ดังนี้
1.เส้นทางที่อาจได้รับผลกระทบและควรหลีกเลี่ยง
– ถ.พระราม 4 (แยกสามย่าน – แยกวิทยุ)
– ถ.สาทรใต้ (แยกวิทยุ – แยก YMCA)
– แยกวิทยุ
2.เส้นทางที่แนะนำให้ประขาชนไปใช้เพื่อหลีกเลี่ยงผลกระทบด้านกรจราจร
– ถ.พระราม 1 – บรรทัดทอง
– ถ.ศาลาแดง
– ถ.อังรีดูนังต์ – ถ.สุรวงศ์
– ถ.คอนแวนต์
– ถ.ราชดำริ – สีลม
– ถ. นราธิวาสราชนครินทร์
– ถ.วิทยุ – ถ.สารสิน – ถ.ราชดำริ
– ซอยงามดูพลี
– ถ.ดวงพิทักษ์
– ทางพิเศษเฉลิมมหานคร
ทั้งนี้ ในกรณีหากมีความจำเป็นต้องใช้ ถนพระราม 4 ทั้งขาเข้า – ขาออก ให้ใช้สะพานไทย-ญี่ปุ่น และสะพานไทย-เบลเยี่ยมแทน ในพื้นราบอาจได้รับผลกระทบการจราจร
 